Ireland's call

"Ireland's call" ye una canción composata por Phil Coulter en 1995 por mandaleixo d'a Irish Rugby Football Union (IRFU) (Cumann Rugbaí na hÉireann, en irlandés, Unión Irlandesa de Rugby en aragonés) que se fa servir como himno en os partius de l'equipo irlandés de rugby, que bi arrocla chugadors de tota Irlanda (Irlanda d'o Norte y Republica d'Irlanda). Cuan chuga en Dublín, s'ascuitan os dos himnos: l'Amhrán na bhFiann y l'Ireland's call. Chugando difuera d'a Republica, solo que l'Ireland's call. Tamién fa servir dos banderas: a bandera d'Irlanda cuan chuga en a Republica d'Irlanda, y a d'as cuatro provincias d'Irlanda (d'a Irish Rugby Football Union) cuan chuga difuera d'a Republica. Andrew Strong, cantaire en o film The Commitments, s'encargó de cantar-la en as primeras gravacions.

Tamién os equipos irlandeses de hockey, cricket y A1GP han adoptato ista canción como himno.

I ha unatra versión d'a canción, feita dimpués por o mesmo Phil Coulter ta "Celtic Thunder", grupo dirichito por Phil.

 Parolas 

Parolas en anglésTraducción en aragonésArriba o dia y arriba a hora
Arriba o poder y a gloria
Semos venitos ta responder
a clamada d'o nuestro país.
Dende as cuatro argüellosas provincias d'Irlanda

Irlanda, Irlanda
Remanindo-ie a ixena
huembro con huembro
responderemos a clamada d'o nuestro país

Dende as granizas Glens d'Antrim
Dende os escarpatos tozals de Galway
Dende as murallas de Limerick
Y a bahía de Dublín
Dende as cuatro argüellosas provincias d'Irlanda

Irlanda, Irlanda
Remanindo-ie a ixena
huembro con huembro
responderemos a clamada d'o nuestro país

Corazons d'acero
Y tozuelos que no s'acochan
churando nunca no crebar
luitaremos dica que
no en podamos mas
Por as cuatro argüellosas provincias d'Irlanda.

Irlanda, Irlanda
Remanindo-ie a ixena
huembro con huembro
responderemos a clamada d'o nuestro país

Irlanda! Irlanda!
Irlanda ta cutio!

 Veyer tamién 
 Amhrán na bhFiann

 Vinclos externos 
  Vidio con as parolas de l'Ireland's call
  Vidio an que se i cantan os dos himnos
  Vidio an que se i vei l'emplego d'a bandera d'as quatro provincias
  Vidio de l'Ireland's call cantato por os Celtic Tenors

Categoría:Cancions d'Irlanda
Categoría:Cancions en anglés